Steinunn á sviði með Reykjavíkurdætrum.aðsend Steinunn er í senn grjótharður rappari og smjörslakur reggíseggur . Þá annars vegar með Reykjavíkurdætrum og hins vegar með Amabadama . Reykjavíkurdætur , sem kalla sig nú Daughters of Reykjavík erlendis , gáfu út lagið Sweets í nóvember og fékk það að fljóta með á lagalistann sem Steinunn setti saman fyrir Vísi þennan föstudag . Steinunn segir rappsveitina vera tilbúna með plötu sem kemur út á nýju ári , og að fólk megi búast við næstu smáskífu af henni fljótlega eftir áramót . „ Amabadama liggur undir feld og hrærir stöku sinnum í hægmallandi súpunni sem á að verða okkar önnur plata , “ segir Steinunn um reggíverkefnið sem rólegt hefur verið yfir undanfarið og bætir við að slíkar súpur séu „ langbestar þegar þær fá að malla sem lengst þannig að þetta verður gómsætt . “ Lagalistinn segir hún vera samansafn frekar ólíkra laga sem henni finnst passa saman , sé hlustað á þau í þessari röð . „ Við byrjum í Eþíópíu og endum í Hálsaskógi , en Lilli klifurmús fékk að vera með vegna þess að hann var sá artisti sem ég hlustaði mest á árið 2019 . “